als_Latn dik_Latn sag_Latn
Home » Kuriozitete »
“Kontakti”: Kur tributë e Amazonës dalin nga xhungla (Video)
Një seri imazhesh kanë kapur disa momente mahnitëse, kur popullsia vendase në veri të Brazilit bie në kontakt me një fis tribal amazonas, i cili është detyruar të largohet me forcë nga shtëpia nga trafikantët e drogës dhe transportuesit ilegalë.
Aktivistët besojnë se popullsisë indigjene në lumin Envira, në kufirin Brazil-Peru, iu dogjën shtëpitë dhe u sulmuan nga gangsterët peruanë të kokainës. Ata kanë ecur për disa ditë rresht në pyllin tropikal të Amazonës, para se një përkthyes në Akrën braziliane të kuptojë se të afërmit e tyre kanë vdekur.
5 burra dhe 2 gra, të veshur me lëkurë kafshësh dhe me harqe në duar, besohet se janë pjesë nga një grup prej të paktën 50 vendasish të izoluar nga bota e jashtme. Kontakti i tyre i parë është bërë në 29 qershor me banorët lokalë në Ashainanka në Brazilin e veriut. Ata flisnin gjuhën panoane, e cila është unike për kufirin Brazil-Peru.
Qeveria braziliane ka marrë masa për mbrojtjen e fisit dhe ka publikuar një video të njerëzve tribalë, ku ata shfaqen duke marrë bananet që u janë ofruar.
Videoja tregon sesi ata u bërtasin banorëve buzë lumit të gjerë e me baltë, para kthimit në shtëpi. Qeveria informoi se ata janë kthyer në fshtatrat e tyre, por aktivistët shprehen se ata janë ende në rrezik.
eng_Latn als_Latn als_Latn als_Latn als_Latn als_Latn als_Latn